**OSEBNA IZKAZNICA PROJEKTA/PROGRAMA**

|  |  |
| --- | --- |
| **Naziv javnega razpisa:**  **Javni razpis za podporno okolje za razvoj nevladnih organizacij 2019-2023** | |
| **Namen in predmet javnega razpisa/poziva:**  Namen javnega razpisa je krepitev zmogljivosti nevladnih organizacij (v nadaljnjem besedilu: NVO) za zagovorništvo, organizacijski razvoj NVO in izvajanje javnih storitev tj. krepitev čezsektorskega sodelovanja, povezovanja in vzpostavljanja partnerstev z namenom reševanja družbenih izzivov.  V okviru javnega razpisa so se tako nadgradile storitve podpornega okolja za NVO z namenom dolgoročnega razvoja in učinkovitega sodelovanja nevladnih organizacij pri pripravi in izvajanju javnih politik.  Predmet javnega razpisa je sofinanciranje programov/projektov podpornega okolja za razvoj nevladnih organizacij, skladno z osmo in deveto alinejo prvega odstavka 23. člena Zakona o nevladnih organizacijah.  Vsa razpisna dokumentacija in ostale podrobnosti v povezavi z razpisom so dostopne na spletni strani: [**Javni razpis za podporno okolje za razvoj nevladnih organizacij 2019-2023**](https://www.gov.si/zbirke/javne-objave/javni-razpis-za-podporno-okolje-za-nvo-2019-2023/)**.** | |
| **Upravičenec** | **Društvo za razvoj in varovanje GEOSSa** |
| **Spletna stran upravičenca/projekta/programa** | **www.consulta.si** |
| **Projektni partnerji *(če je relevantno)*** |  |
| **Naziv projekta/programa** | **Regionalni center NVO** |
| **Višina dodeljenih sredstev** | 334.619,01 EUR |
| **Obdobje izvajanja** | **1.10.2019-30.9.2023** |
| Kratek opis programa/projekta, iz katerega je razviden namen, cilji, povzetek poteka in rezultati.  Program podpornega okolja za nevladne organizacije Društvo za razvoj in varovanje GEOSSa izvaja že od leta 2009. Dnevno smo več kot 600 nevladnim organizacijam iz zasavske regije na voljo za njihova vprašanja in podporo pri delovanju. Izvajamo učinkovit servis s svetovanji in usposabljanji s področja ustanavljanja in vodenja organizacije, pridobivanja sredstev, promocije in razvoja dejavnosti katerega je koristilo 109 različnih NVO iz regije. V štirih letih smo tako opravili 770 svetovalnih ur in izvedli 43 usposabljanj. **Skupaj z regijskimi stičišči smo oblikovali mrežo regionalnih stičišč nevladnih organizacij in blagovno znamko ZaNVO, v okviru katere deluje spletna stran www.zanvo.org. Izvedli smo tri nacionalne konference pomembne tako za lokalne skupnosti kot za NVO: ZA participativni proračun, Prostori ZA skupnost, Digitalna orodja in pomoč ZA NVO ter znanje z NVO in drugimi deležniki delili preko spletnih usposabljanj, člankov in priročnikov.**  Z namenom poglobljene podpore nevladnim organizacijam izvajamo program NVO s potencialom v katerega smo vključili 26 organizacij s katerimi smo razvijali njihov potencial in jim pomagali pri nadgradnji njihovih programov. Omogočili smo vzpostavitev dveh novih storitev dolgožive družbe z vključevanjem starostnikov v izvajanje programa, kot je program kulinaričnih delavnic in ohranjanja kulinarične dediščine Društva U3 Litija in Šmartno in Točka za podporo starejšim pri vključevanju v socialno aktivno in zdravo življenje Društva upokojencev Litija. V času epidemije smo podprli razvoj spletnih programov kot je Šola risanja in slikanja Društva Ars vizija ter spletni prenosi tekem v živo Ženskega rokometnega društva Litija. Z namenom odgovarjanja na lokalne potrebe smo v sodelovanju z NVO razvili in oddali več projektnih predlogov ter pridobili 438 tisoč EUR za nove programe in projekte med drugim solidarnostnega projekta na področju medgeneracijskega sodelovanja, vzpostavitve rekreacijsko vadbenega centra Dole pri Litiji in digitalizacije gasilskih enot v Občini Trbovlje.  Naša komunikacija z mediji je učinkovita, kar se kaže s številnimi objavami v lokalnih medijih. Opravili smo 35 radijskih prispevkov, 8 prispevkov za televizijo, 48 objav v tiskanih medijih in 404 objav v spletnih medijih in na spletnih straneh. Redno in ažurno informiramo nevladne organizacije o vseh relevantnih vsebinah za delovanje, povezovanje, priložnosti in zagovorniške aktivnosti. V ta namen smo pripravili 100 e-obvestilnikov, objavljamo na spletni strani [www.consulta.si](http://www.consulta.si), imamo vzpostavljeno FB skupino [www.facebook.com/groups/ZLHTnvo](http://www.facebook.com/groups/ZLHTnvo) in FB strani [www.facebook.com/PodporazaNVO](http://www.facebook.com/PodporazaNVO). Za učinkovitejše obveščanje o prostovoljskih delih smo vzpostavili **SMS obveščanje o prostovoljskih delih**, v katero je vključenih 133 oseb in v okviru katere smo posredovali obvestila o 46 prostovoljskih delih. Za promocijo aktivnosti in večje vključevanje občanov v NVO smo vzpostavili **portal aktivnosti NVO imejsefajn.si**.  Smo zagovornik, zastopnik in glas nevladnih organizacij v regiji. Izvedli smo proces volitev predstavnikov NVO v Razvojni svet zasavske regije, kjer skupaj z ostalimi predstavniki NVO aktivno sodelujemo. Skrbimo, da je tudi nevladni sektor vključen v občinske, regijske in nacionalne strateške dokumente. Vključeni so bili predlogi v Regionalni razvojni program zasavske regije 21-27, Območni program Sklada za pravični prehod zasavske regije, Strategijo lokalnega razvoja Partnerstva LAS Zasavje in Strategijo lokalnega razvoja LAS Srca Slovenije. Za učinkovito izvajanje zagovorništva smo pripravljali analize stanja NVO in jih delili preko aplikacije in strani Pametni glas NVO. Na področju izboljšanja pogojev za delovanje nevladnih organizacij smo pripravili predloge sprememb pravilnikov in meril občinskih razpisov ter brezplačne uporabe prostorov. Z organizacijo Šole za župane ob lokalnih volitvah 2022 smo zagotovili umeščenost NVO v volilne programe in agende političnih strank in kandidatov na lokalnih volitvah. Vsi župani so se zavzeli k uresničevanju vseh osmih predlaganih pobud za izboljšanje položaja in vključevanja lokalnih NVO. Ob podpori Občine Zagorje ob Savi so bili začasno vzpostavljeni Skupnostni prostori za NVO v regiji za delo in izvajanje aktivnosti, ki smo jih kot dobro prakso predstavili v publikaciji Prostori ZA skupnost. Dosegli smo spremembo Uredbe CLLD, da se prostovoljsko delo upošteva pri pozivih LAS financiranih iz EKSRP in ESRR.  Povezujemo partnerje za naslavljanje lokalnih potreb. V sodelovanju z osnovnimi šolami smo vsako leto izvedli akcijo **NVO gre v šolo**, v kateri je sodelovalo 13 osnovnih šol in je več kot 4.400 učencev spoznalo delo 57 različnih NVO. Z NVO smo razvili šest novih učnih programov za osnovne šole in izdali **Katalog učnih programov za osnovne šole**. Povezali smo lokalne gostince in NVO v skupno akcijo **Dobrodelna malica**, ki smo jo izvedli v letu 2022 in 2023 ter zbirali sredstva za potrebe treh NVO. Zbrana sredstva so bila namenjena obdarovanju otrok iz socialno šibkih družin, izvajanju aktivnosti za mlade v naravi in podpori športnemu udejstvovanju mladih. Vzpostavili smo **Kub prostovoljcev zasavske regije** v katerega je vključenih 23 organizacij iz javnega in nevladnega sektorja za razvoj in promocijo prostovoljstva, učinkovitejše vključevanje prostovoljcev v NVO ter nadgradnjo prostovoljskih programov v regiji. V sodelovanju s Centri za socialno delo smo spodbujali vključevanje prejemnikov denarne socialne pomoči v prostovoljske aktivnosti za pridobivanje novih veščin in večje socialne vključenosti. V sodelovanju z vsemi štirimi občinami zasavske regije podeljujemo nazive **Prostovoljec zasavske regije** in se na ta način zahvalimo za prispevek nevladnim organizacijam in njihovim prostovoljcem ter opozarjamo na doprinos NVO in prostovoljstva v skupnosti. | |